Endera spēle (filma)

"Endera spēle" () ir amerikāņu režisora Gevina Huda zinātniskās fantastikas filma, kas uzņemta pēc Orsona Skota Kārda tāda paša nosaukuma romāna. Galvenās lomas filmā tēlo Harisons Fords un Eisa Baterfīlds. Filmas uzņemšana sākās 2012. gada 27. februārī, tā norisinājās Ņūorleānā.‘Ender’s Game’ begins filming at the Michoud Assembly Facility in New Orleans , 2012 Filmas pirmizrāde ASV notika 2013. gada 28. oktobrī. 

 Sižets 
Netālā nākotnē cilvēcei uzbrūk naidīga citplanētiešu rase — Formics (no  — skudra) — milzīgi, skudrām līdzīgi radījumi, nogalinot miljoniem cilvēku uz Zemes. Pirmo ienaidnieku uzbrukumu izdevās apturēt, pateicoties Meizeram Rekhemam (Bens Kingslijs), kurš taranēja citplanētiešu karalienes kuģi.

Lai sagatavotu virsniekus, kuri vadīs nākamo uzbrukumu ienaidnieku planētai, valdība izvēlas īpaši apdāvinātus bērnus mācībām prestižajā Kaujas skolā. Sešus gadus vecais Enders Vigins (Eisa Baterfīlds), kautrīgs, bet ļoti apdāvināts zēns ir trešais bērns ģimenē. Viņa vecākais brālis Pīters Kaujas skolai neder, jo ir pārāk nežēlīgs, bet viņa māsa Valentīna — gluži pretēji — ir pārāk maiga. Kaujas skolas vadītājs pulkvedis Grafs (Harisons Fords) uzskata, ka Enders ir tas, kas vadīs visas armijas uzbrukumu. Viņš Enderam dod izredzētā statusu, un tas ir spiests ātrāk progresēt apmācībās un iegūt citu kursantu uzticību.

Pēc Kaujas skolas beigšanas Enders tiek nosūtīts uz Komandieru skolu, kur par viņa skolotāju kļūst Meizers Rekhems. Endera apmācība notiek interaktīvu datorspēļu veidā — viņš vada kosmosa kuģus, kas cīnās ar Formics. Enders ir armijas virspavēlnieks, un virsnieki ir viņa draugi no Kaujas skolas. Eksāmena laikā Enders iznīcina Formics planētu un pēc tam uzzina, ka eksāmens īstenībā bijis īsta cīņa, un viņš ir uzvarējis karā. Taču Enders uzskata, ka Formics nav gribējuši Zemei uzbrukt atkārtoti un vēlējušies sarunas, nevis cīņu. Viņš atrod kokonu, kurā atrodas Formics karalienes kūniņa, un jau kā admirālis dodas Visumā tai meklēt jaunas mājas.

 Lomās 
 Eisa Baterfīlds — Enders ViginsAsa Butterfield locks ‘Ender’s Game’ / Variety, NOVEMBER 29, 2011 
 Harisons Fords — pulkvedis GrafsHarrison Ford locked for 'Ender’s Game' / Variety, DECEMBER 21, 2011 
 Heilija Steinfīlda — Petra ArkanjanaЗвезда «Железной хватки» сыграет в «Игру Эндера» / kinopoisk, 05.12.2011
 Bens Kingslijs — Meizers RekhemsEnder’s Game is on track / TGD, January 31, 2012 
 Vaiola Deivisa — majore Gvena AndersoneViola Davis Joins Cast of Ender’s Game Film / TheaterMania, Feb 2, 2012 
 Moizess Ariass— Bonzo Madrids
 Ebigeila Breslina — Valentīna Vigina
 Džimijs Pinčaks — Pīters Vigins
 Suradžs Partasarti — Alajs
un citi aktieri.

 Atsauces 

 Ārējās saites 




Kategorija:2013. gada filmas
Kategorija:ASV filmas
Kategorija:Zinātniskās fantastikas un fantāzijas literatūras konkurss
Kategorija:Zinātniskās fantastikas filmas
Kategorija:Kara filmas
Kategorija:Lionsgate filmas